DOLOŽKA ZLUČITEĽNOSTI
návrhu opatrenia s právom Európskej únie

1. Navrhovateľ opatrenia:

Národná banka Slovenska
 
2. Názov návrhu opatrenia: 

Návrh opatrenia Národnej banky Slovenska z ... 2026 o miere nákladov na držbu použiteľných vlastných zdrojov a o absolútnej spodnej hranici minimálnej kapitálovej požiadavky na solventnosť pre poisťovne, na ktoré sa neuplatňuje osobitný režim a pre zaisťovne, pobočky zahraničných poisťovní a pobočky zahraničných zaisťovní

3. Predmet návrhu opatrenia je upravený v práve Európskej únie:  

a) v primárnom práve

Čl. 4, čl. 26 ods. 2, čl. 49, 56 až 62 Zmluvy o fungovaní Európskej únie (konsolidované znenie) (Ú. v. EÚ C 202, 7. 6. 2016) v platnom znení,

b) v sekundárnom práve 

smernica Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (prepracované znenie) (Ú. v. EÚ L 335, 17.12.2009) v platnom znení, gestor: MF SR, spolugestor: NBS,

smernica Európskeho parlamentu a Rady (EÚ) 2025/2 z 27. novembra 2024, ktorou sa mení smernica 2009/138/ES, pokiaľ ide o proporcionalitu, kvalitu dohľadu, predkladanie informácií, opatrenia týkajúce sa dlhodobých záruk, makroprudenciálne nástroje, riziká ohrozujúce udržateľnosť a dohľad nad skupinou a cezhraničný dohľad, a ktorou sa menia smernice 2002/87/ES a 2013/34/EÚ (Ú. v. EÚ L, 2025/2, 8.1.2025) gestor: MF SR, spolugestor: NBS,

Delegované nariadenie Komisie (EÚ) 2015/35 z 10. októbra 2014 , ktorým sa dopĺňa smernica Európskeho parlamentu a Rady 2009/138/ES o začatí a vykonávaní poistenia a zaistenia (Solventnosť II) (Ú. v. EÚ L 12, 17.1.2015) v platnom znení, gestori: MF SR, NBS,

Delegované nariadenie Komisie (EÚ) 2026/269 z 29. októbra 2025, ktorým sa mení delegované nariadenie (EÚ) 2015/35, pokiaľ ide o technické rezervy, opatrenia týkajúce sa dlhodobých záruk, vlastné zdroje, akciové riziko, riziko úverového rozpätia pri sekuritizačných pozíciách, iné kapitálové požiadavky podľa štandardného vzorca, predkladanie informácií a zverejňovanie informácií, proporcionalitu a skupinovú solventnosť (Ú. v. EÚ L, 2026/269, 18.2.2026), gestor: MF SR, spolugestor: NBS,

c) v judikatúre Súdneho dvora Európskej únie

nie je upravený.

4. Záväzky Slovenskej republiky vo vzťahu k Európskej únii:  

a) lehota na prebranie príslušného právneho aktu Európskej únie, príp. osobitná lehota účinnosti jeho ustanovení

Lehota na implementáciu revidovaných súm v smernici 2009/138/ES v platnom znení bola v zmysle „Oznámenia o úprave súm stanovených v smernici Európskeho parlamentu a Rady 2009/138/ES o začatí a vykonávaní poistenia a zaistenia (Solventnosť II) podľa inflácie“ uverejneného Európskou komisiou v Úradnom vestníku Európskej únie (2021/C 423/12) pre členské štáty stanovená do 19. októbra 2022.

Lehota na prebratie smernice (EÚ) 2025/2 bola stanovená do 29. januára 2027.

b) začatie konania v rámci „EÚ Pilot“, začatie postupu Európskej komisie, konanie Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie

Bezpredmetné.

c) právne predpisy, v ktorých sú uvádzané právne akty Európskej únie už prebrané, rozsah ich prebrania, príp. potreba prijatia ďalších úprav

Smernica 2009/138/ES v platnom znení bola úplne prebratá do
· zákona č. 40/1964 Zb. Občiansky zákonník v znení neskorších predpisov,
· zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov,
· zákona č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov,
· zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov,
· zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov,
· opatrenia Národnej banky Slovenska zo 14. júla 2015 č. 6/2015 o solventnosti pre poisťovne, na ktoré sa neuplatňuje osobitný režim, a pre zaisťovne, pobočky zahraničných poisťovní a pobočky zahraničných zaisťovní v znení opatrenia z 8. novembra 2022 č. 8/2022 a
· opatrenia Národnej banky Slovenska zo 7. októbra 2025 č. 7/2025, ktorým sa ustanovuje spôsob preukazovania splnenia podmienok na udelenie povolenia na vykonávanie poisťovacej činnosti a na udelenie povolenia na vykonávanie zaisťovacej činnosti pre subjekty, na ktoré sa nebude uplatňovať osobitný režim. 

Smernica (EÚ) 2025/2 bude prebratá do
· zákona č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov,
· zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov, a
· opatrenia Národnej banky Slovenska zo 7. októbra 2025 č. 7/2025, ktorým sa ustanovuje spôsob preukazovania splnenia podmienok na udelenie povolenia na vykonávanie poisťovacej činnosti a na udelenie povolenia na vykonávanie zaisťovacej činnosti pre subjekty, na ktoré sa nebude uplatňovať osobitný režim.

5. Návrh opatrenia je zlučiteľný s právom Európskej únie:
  
Úplne.
2

